nákṣatrāṇāṃ vā́ etádrūpaṃ yállajā nákṣatrāṇyeva tátprīṇāti prāṇā́ya svā́hāpānā́ya svāhéti nāmagrā́haṃ juhoti nāmagrā́hamevaìnāṃstátprīṇātyékasmai svā́hā dvā́bhyāṃ svā́hā śatā́ya svāhaíkaśatāya svāhétyanupūrváṃ juhotyanupūrvámevaìnāṃstátprīṇātyékottarā juhotyekavr̥dvaí svargó loká ekadhaìvaìnaṃ svargáṃ lokáṃ gamayati párācīrjuhoti párāṅiva vaí svargó lokáḥ svargásya lokásyābhíjityai